- 1 JON
- ←
- 4
- →

4
Pəh kɨsəkir huvə nanmɨn mɨnə
1 Yo mɨnə tɨksɨn, profet rɨpsaah kamhani mhamə Nanmɨn kape Kughen raməmɨr irəriə, mərɨg takhapəh nhani-nəfakɨsien irəriə m-fam. Jer 29:8 Taksokupən mɨsəkir əmhen əriə, mə nanmɨn a raməmɨr irəriə, kape Kughen əfrakɨs, uə nɨkam. Meinai profet eikuə khapsaah kwənhauə-ta ye tokrei tanə. Mat 7:15; 1 Jon 2:18 2 In e swatuk tuk nɨrkunien mə Nanmɨn əfrakɨs kape Kughen raməmɨr irəriə uə nɨkam: Tukmə yermamə rɨmə Yesu Kristo rɨmauə nɨpran ror nɨprai yermamə kɨn, Jon 1:14; 1 Jon 2:23 yermamə a, Nanmɨn kape Kughen raməmɨr əfrakɨs iran. 1 Kor 12:3 3 Mərɨg yermamə yame rapəh nɨni-ərhavyen Yesu, pəh nien mə Nanmɨn kape Kughen raməmɨr iran. In e in tɨkmɨr kape Kristo. 1 Jon 2:22; 2 Jon 1:7 Kɨmiə nɨmnharkun mə tɨkmɨr e tukruə ye tokrei tanə; kɨni ruauə ta. 1 Jon 2:18
4 Kwajikovə mɨnə kafak, kɨmiə narmamə kape Kughen mɨnə, nakwənhakurao-ta ye profet eikuə mɨnə, Jon 16:33 meinai Nanmɨn yame raməmɨr yerkimiə in rapita nanmɨn yame raməmɨr ye tokrei tanə. 2 King 6:16; Rom 8:31 5 Iriə, narmamə kape tokrei tanə, Jon 15:19; 17:14,16 ror məkneikɨn mə nəgkiarien kapəriə, kape tokrei tanə əmə; kɨni narmamə yamə mɨne kasətərɨg kɨn əriə, iriə mɨn narmamə kape tokrei tanə. 6 Mərɨg kɨtawə narmamə kape Kughen mɨnə. Ror məkneikɨn, narmamə yamə mɨne kharkun Kughen, iriə kasətərɨg kɨn ətawə. Mərɨg narmamə yamə mɨne kaseinein Kughen, iriə khapəh nɨsətərɨgien kɨn ətawə. Jon 8:47 In e swatuk tuk nɨrkunien Nanmɨn əfrakɨs Jon 14:17 kape Kughen mɨne nanmɨn eikuə. Mak 13:5
Norkeikeiyen kape Kughen
7 Yo mɨnə tɨksɨn, pəh kɨtawə kɨsorkeikei ətawə mɨnə, 1 Jon 3:11 mhawor norkeikeiyen ramsɨ-pən tuk Kughen. Kɨni narmamə yamə mɨne kwəsarha vi mɨn mhauə kwajikovə kape Kughen mɨnə, Jon 1:15 kɨni mɨnharkun-ta Kughen, iriə kasor norkeikeiyen. 1 Jon 2:4 8 Kughen, In nuknei norkeikeiyen. Ror məkneikɨn mə narmamə yamə mɨne kaseinein Kughen, kapəriə norkeikeiyen rɨrkək. 9 Kughen rɨmnor əpu kafan norkeikeiyen kɨmi ətawə məkneikɨn: In mher-pə kɨn Tɨni kwənkwan kɨrikianə əmə, Jon 1:18 ruə ye tokrei tanə, mə kɨtawə tukhavəh nɨmraghien tukun. Jon 3:16,17; 1 Jon 5:11 10 Norkeikeiyen əfrakɨs ramni məknekɨn mə, “Pəh nien mə kɨtawə kɨmɨsorkeikei Kughen, mərɨg In rɨmnorkeikei ətawə Rom 5:8,10 mher-pə kɨn Tɨni ruə, kɨni mɨvəhsi-pən narpɨnien kape təvhagə has kapətawə kɨmin, nɨtawɨn rɨmnaiyu.” Rom 3:25 11 Yo mɨnə tɨksɨn, Kughen rorkeikei ətawə ror məkneikɨn, Jon 3:16 kɨtawə mɨn tukasəkeikei mɨsorkeikei ətawə mɨnə. Jon 15:12; 1 Jon 3:11 12 Kɨpəh nəmien Kughen nɨpɨg kɨrik. Jon 1:18 Mərɨg tukmə kɨtawə kasorkeikei ətawə mɨnə, ramhajoun mə Kughen ramarə yerkitawə, norkeikeiyen kafan ramkuə kɨn norkeikeiyen yerkitawə. 1 Jon 4:17; 2:5
13 Kughen rɨmnəvrai-pə Nanmɨn kafan kɨmi ətawə kɨni kwənharkun mə kasofugɨn-pən tuk Kughen, 1 Jon 2:3 kɨni In ramofugɨn-pə tuk ətawə. 1 Jon 3:24 14 Kɨni kɨmawə yakwəsəm ta kɨni mamhani-ərhav Jon 15:27 mə Rɨmtawə Kughen rɨmnherpə-kɨn Tɨni mə tukrɨvəh mɨragh narmamə m-fam. Luk 2:11; Jon 3:17 15 Narmamə yamə mɨne kamhani-ərhav mə Yesu in Ji Kughen, ramhajoun mə Kughen ramarə irəriə, kɨni iriə kasarə mɨn iran. 1 Jon 3:24 16 Ror məkneikɨn mə kɨtawə kwənharkun-ta mə Kughen rorkeikei ətawə, kɨni kɨtawə kasətɨgtə mɨn ye norkeikeiyen kafan.
Kughen in norkeikeiyen. 1 Jon 4:8 Narmamə yamə mɨne kasor norkeikeiyen, ramhajoun mə kasofugɨn-pən tuk Kughen, kɨni Kughen ramofugɨn-pən tuk əriə. 1 Jon 3:24 17 Kɨtawə tuksarə məknekɨn, norkeikeiyen tukrɨkuə kɨn norkeikeiyen yerkitawə, 1 Jon 4:12; 2:5 mə kɨtawə tukhapəh nhagɨnien Efes 3:12 ye nɨpɨg yame Kughen tukrəkir narmamə iran, meinai tukəm mə kapətawə norien ye tokrei tanə rəmhen əmə kɨn norien kape Yesu. 18 Mərɨg norkeikeiyen mɨne nɨgɨnien to krapəh nɨwəmɨr-kwis-ien. Norkeikeiyen əfrakɨs ramsɨg-yerhav nɨgɨnien. Rom 8:15 Tukmə rɨkitawə raməsɨk mə tukhavəh narpɨnien kɨrik, ramhajoun mə norkeikeiyen rɨpəh hanə nɨkuəyen kɨn norkeikeiyen yerkitawə.
19 Kɨtawə kasorkeikei ətawə mɨnə meinai Kughen rɨmnorkeikei ətawə məkupən. 20 Mərɨg yermamə yame ramni mə rorkeikei Kughen, marar maməməkɨn in mɨnə tɨksɨn, 1 Jon 2:9 rameikuə. 1 Jon 1:6; 2:4 Meinai tukmə yermamə kɨrik raməməkɨn in mɨnə tɨksɨn yamə mɨne raməm əriə, 1 Jon 3:17 ?tukrhawor morkeikei Kughen yame rapəh nəmien In nɨpɨg kɨrik? To rapəh norien. 1 Jon 4:12; Jon 1:18 21 Kɨni Yesu rɨmɨvəhsi-pə nəgkiarien kɨrik mə tuksor: Tukmə nakorkeikei Kughen, takaməkeikei morkeikei mɨn ik mɨnə tɨksɨn. 1 Jon 2:7,9

- 1 JON
- ←
- 4
- →

4:1: Jer 29:8

4:1: Mat 7:15; 1 Jon 2:18

4:2: Jon 1:14; 1 Jon 2:23

4:2: 1 Kor 12:3

4:3: 1 Jon 2:22; 2 Jon 1:7

4:3: 1 Jon 2:18

4:4: Jon 16:33

4:4: 2 King 6:16; Rom 8:31

4:5: Jon 15:19; 17:14,16

4:6: Jon 8:47

4:6: Jon 14:17

4:6: Mak 13:5

4:7: 1 Jon 3:11

4:7: Jon 1:15

4:7: 1 Jon 2:4

4:9: Jon 1:18

4:9: Jon 3:16,17; 1 Jon 5:11

4:10: Rom 5:8,10

4:10: Rom 3:25

4:11: Jon 3:16

4:11: Jon 15:12; 1 Jon 3:11

4:12: Jon 1:18

4:12: 1 Jon 4:17; 2:5

4:13: 1 Jon 2:3

4:13: 1 Jon 3:24

4:14: Jon 15:27

4:14: Luk 2:11; Jon 3:17

4:15: 1 Jon 3:24

4:16: 1 Jon 4:8

4:16: 1 Jon 3:24

4:17: 1 Jon 4:12; 2:5

4:17: Efes 3:12

4:18: Rom 8:15

4:20: 1 Jon 2:9

4:20: 1 Jon 1:6; 2:4

4:20: 1 Jon 3:17

4:20: 1 Jon 4:12; Jon 1:18

4:21: 1 Jon 2:7,9

© 2011 WBT